
                         REPUBLIKA HRVATSKA
OPĆINSKI GRAĐANSKI SUD U ZAGREBU
       STALNA SLUŽBA U SESVETAMA
	        Zagrebačka 22, Sesvete


U  I M E  R E P U B L I K E  H R V A T S K E

R J E Š E NJ E


	Općinski građanski sud u Zagrebu, Stalna služba u Sesvetama po sucu pojedincu Andrei Herendić u izvanparničnom predmetu predlagateljice Marije Haboić iz Zagreba, Aleja Blaža Jurišića 79, OIB: 40121802605, zastupana po punomoćniku Krešimiru Vodopivcu, odvjetniku, protiv 1. protustranke Josipa Haboića iz Dugog Sela, Gračec, A. Cesarca 18, OIB: 44058276026 i 2. protustranke Nade Horvatić iz Dugog Sela, Gračec, A. Cesarca 18a, OIB: 85747986491, zastupana po punomoćniku Ivani Binički Ložnjak, odvjetniku, radi razvrgnuća suvlasničke zajednice, 19. srpnja 2018. 

r i j e š i o     j e

I.		Izvanparnični postupak u ovoj izvanparničnoj stvari se obustavlja.

II.		Upućuje se predlagateljica Marija Haboić da u roku od 15 dana od primitka prijepisa ovog rješenja podigne tužbu protiv ovdje protustranaka  radi utvrđenja suvlasničkih omjera na  nekretninama stranaka. 

Obrazloženje


	Predlagateljica je protiv protustranaka dana 12. rujna 2017. podnijela prijedlog za razvrgnuće suvlasničkih zajednica nekretnina.

 	Odredbom paragrafa 267 st. 2  Zakona o sudskom vanparničnom postupku (NN 53/91) propisano da sud u vanparničnom postupku odlučuje može li se provesti i  kako dioba jedne zajedničke stvari ili zajedničke imovine ako među suvlasnicima nema spora o predmetu diobe i opsegu zajedničke stvari i imovine  i u pogledu pasive i aktive i o pravu suvlasništva pojedinih suvlasnika ili o veličini njegovih udjela. Ako bilo od suvlasnika ospori koji od navedenih pretpostavki, te se o tomu ne može postići sporazum sud mora stranku s njezinim zahtjevom radi razvrgnuća suvlasničke zajednice uputiti u parnicu (paragraf 268 istog Zakona).

Kako 2. protustranka svojim podnescima od 24. siječnja 2018. i 29. ožujka 2018. osporava suvlasničke omjere stranaka, to je onda sud riješio kao u izreci rješenja pod točkama I i II.

U Sesvetama 19. srpnja 2018.

S U D A C
Andrea Herendić

Uputa o pravnom lijeku
Protiv ovog rješenja dopuštena je žalba u roku od 15 dana od dana primitka prijepisa istog. Žalba se predaje putem ovog suda a za nadležni županijski sud, pismeno u 3 primjerka.

																	
DNA:
1. predlagateljici po pun.
2. 1. protustranci
3. 2. protustranci po pun. 


Za točnost otpravka – ovlašteni službenik

Nataša Grubišić

